L'Ordre PRE/389/2005, de 13 de setembre (DOGC núm. 4477, de 27.9.2005), va establir els preus públics de les activitats de formació permanent i de formació complementària de l'Institut Nacional d'Educació Física de Catalunya (INEFC).
A la vista de l'experiència assolida, de la amplitud i diversificació de l'oferta formativa duta a terme per l'INEFC, així com la diferència que pot haver en els costos d'organització de diferents activitats de formació complementària, es fa necessari procedir a la modificació de l'estructura i denominació de l'oferta formativa i dels preus públics establerts per l'Ordre PRE/389/2005.
Atès que l'Ordre que es modifica regula preus públics d'activitats de l'àmbit de l'educació, s'ha considerat necessari aprofitar aquesta modificació per introduir els beneficis que obtindran els membres de famílies nombroses d'acord al que preveu la Llei de Catalunya 18/2003, de 4 de juliol, de suport a les famílies, i la Llei 40/2003, de 18 de novembre, de protecció a les famílies nombroses.
També s'ha modificat el règim de bonificacions previstos per a alumnes de l'INEFC que col·laborin en l'organització dels cursos que organitza l'INEFC i per als membres d'entitats o associacions amb les que l'INEFC tingui signat un conveni per facilitar la participació mútua en activitats formatives.
Atès que, l'INEFC va ser adscrit al Departament de la Vicepresidència per la disposició addicional cinquena del Decret 477/2006, de 5 de desembre, de reestructuració parcial del Departament de la Presidència, i així ho estableix també l'article 2.4.c) del Decret 478/2006, de 5 de desembre, d'estructura del Departament de la Vicepresidència;
A proposta de l'INEFC, vist l'informe favorable de la intervenció, i d'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
Es modifica l'article 1 de l'Ordre PRE/389/2005, de 13 de setembre, per la qual s'estableixen els preus públics de les activitats de formació permanent i de formació complementària de l'INEFC, d'aital forma que les activitats de formació passen a classificar-se en els nivells que es relacionen a continuació:
D. Curs moderadament especialitzat.
F. Curs altament especialitzat.
G. Activitats de formació complementària.
Es modifiquen els apartats de l'annex de l'Ordre PRE/389/2005, de 13 de setembre, per la qual s'estableixen els preus públics de les activitats de formació permanent i de formació complementària de l'INEFC, següents:
L'apartat 1 de l'annex queda redactat de la següent manera:.1.
Preus d'inscripció:.A) Curs introductori bàsic: 15 euros/crèdit..B) Curs introductori avançat: 35 euros/crèdit..C) Curs d'ampliació: 55 euros/crèdit..D) Curs moderadament especialitzat: 75 euros/crèdit..E) Curs especialitzat: 120 euros/crèdit..F) Curs altament especialitzat: 150 euros/crèdit..G) Activitats de formació complementària: en funció del tipus d'activitat, medi natural i lloc on es pugui desenvolupar l'activitat, s'establirà un preu que serà, com a màxim, de 550 euros per persona i activitat..
L'apartat 2.3 de l'annex queda redactat de la següent manera:.2.3 Les persones associades o membres de les entitats i associacions amb les quals l'INEFC hagi signat convenis que recullin entre els seus objectius el de facilitar la participació mútua dels alumnes de l'INEFC i dels membres d'aquestes entitats i associacions en cursos, podran gaudir del descompte en el preu de la inscripció dels cursos que estableixi el corresponent conveni i que serà, com a màxim, del 20%.
Aquest descompte no és acumulable als establerts en els apartats 2.1 i 2.2 anteriors..A aquelles entitats i associacions que tinguin subscrits convenis amb l'INEFC, vigents en el moment de l'entrada en vigor d'aquesta disposició, que no indiquin el percentatge de descompte a aplicar als seus membres o associats en els cursos de l'INEFC, s'aplicarà el mateix percentatge de descompte sobre el preu dels cursos que les indicades entitats i associacions es comprometin a aplicar en els seus cursos als alumnes de l'INEFC.
El descompte que aplicarà l'INEFC en cap cas serà superior al 20%..
L'apartat 3 de l'annex queda redactat de la següent manera:.3.
Exempcions.L'exempció del preu públic de la inscripció es podrà aplicar al professorat i personal d'administració i serveis dels centres de l'INEFC en aquells cursos que tinguin relació amb el seu lloc de treball, prèvia autorització del/de la gerent de l'INEFC, i a l'alumnat de l'INEFC que col·labori en l'organització dels cursos, amb l'autorització prèvia del/de la gerent de l'INEFC..
S'afegeix l'apartat 4 a l'annex a l'Ordre PRE/389/2005, de 13 de setembre, per la qual s'estableixen els preus públics de les activitats de formació permanent i de formació complementària de l'INEFC, que tindrà el redactat següent:.4.
Famílies nombroses.Les persones que es matriculin en les activitats objecte d'aquesta Ordre que siguin membres de famílies nombroses a l'inici de les activitats poden gaudir d'una bonificació del 5% per curs, la qual és acumulable a aquella a la que tingui dret de les establertes a l'apartat 2 d'aquest annex.
La condició de membre d'una família nombrosa s'acreditarà mitjançant la presentació del títol o certificat de família nombrosa expedit pel Departament d'Acció Social i Ciutadania o organisme equivalent d'altres comunitats autònomes..